Likimo lentelė

Likimo lentelė (; ) – objektas Mesopotamijos mitologijoje, apibūdinamas kaip molinė dantiraščio lentelė, įspausta cilindriniais antspaudais. Ši lentelė drauge su me, karūna ir sostu užtikrino dievui Enliliui visatos valdovo poziciją. Dievybė, turinti šią lentelę, įgydavo galią nuspręsti likimus. Likimo lentelė buvo suprantama kaip tam tikras nekintamas teisinis dokumentas.Jeremy Black; Anthony Green (1992). Gods, Demons and Symbols of Ancient Mesopotamia: An Illustrated Dictionary. University of Texas Press, p. 173. ISBN 978-0-292-70794-8.

Mesopotamijos tekstuose minima, kad dievas likimo lentelę laiko rankoje arba prispaudęs prie krūtinės. Likimo lentelė įvardijama ir kosmine jungtimi, siejančia dangų ir požemio pasaulį. Vėlesniais laikais likimo lentelės raštininku imtas laikyti dievas Nabu.Gwendolyn Leick (2002). A Dictionary of Ancient Near Eastern Mythology, p. 123–124. ISBN 9781134641024.

 Mituose 
Šumerų poemoje „Ninurta ir vėžlys“ šią lentelę laiko ne Enlilis, o Enkis. Poemoje pasakojama apie tai, kaip paukščio pavidalo demonas Anzu pavogęs likimo lentelę. Apie tai pasakojama ir akadų poemoje apie Anzu. Enlilis buvo padaręs Anzu savo buveinės sergėtoju, tačiau Anzu Enlilį išdavęs ir, kol šis maudėsi, pavogęs likimo lentelę. Po ilgos kovos dievas Ninurta perrėžęs Anzu gerklę ir paėmęs likimo lentelę. Dagonas apie Ninurtos pergalę pranešęs dievų taryboje. Už tai, kad nugalėjęs Anzu, Ninurta taryboje gavęs svarbią vietą. Tuomet Enlilis pasiuntęs dievą pasiuntinį Birdu, kad šis paprašytų Ninurtos grąžinti likimo lentelę. Galiausiai Ninurta grąžinęs likimo lentelę tėvui Enliliui.Penglase, Charles (1994), Greek Myths and Mesopotamia: Parallels and Influence in the Homeric Hymns and Hesiod, New York City, New York: Routledge, p. 46–54. ISBN 0-415-15706-4

Kosmogoniniame babiloniečių epe „Enuma Eliš“ Tiamat likimo lentelę atiduoda Kingu. Mardukas įveikia Kingu, atima iš jo likimo lentelę bei pristato ją dangaus dievui Anu.Jeremy Black; Anthony Green (1992). Gods, Demons and Symbols of Ancient Mesopotamia: An Illustrated Dictionary. University of Texas Press, p. 153.

 Šaltiniai 

Kategorija:Mesopotamijos mitologija